Vitbankas
Vitbankas (afr. Witbank) arba Emalahlenis (eMalahleni) – miestas Pietų Afrikos Respublikos šiaurės rytuose, Mpumalangoje. Geležinkelio stotis prie Pretorijos–Maputu linijos. Vitbankas yra pagrindinis akmens anglių gavybos centras šalyje. Juodosios metalurgijos, chemijos pramonė. Veikia šiluminė, vandens jėgainės. Rasinė sudėtis (2001 m.): baltieji – 54,2 %, juodaodžiai (zulai, sotai, svaziai, ndebelai) – 40,3 %, spalvotieji – 4,8 %, azijiečiai – 0,7 %.